Tiiu Varik

Tiiu Varik (sündinud 3. detsembril 1944) on eesti laulja. 

Haridus
Tiiu Varik lõpetas 1962. aastal Tallinna Lastemuusikakooli klaveri erialal ja 1969. aastal Tallinna Muusikakooli koorijuhi erialal.Vilistlased 1969. Tallinna Georg Otsa nimeline Muusikakool 

Loominguline elukäik
1959. aastal kutsuti ta laulusolistina Tallinna Pedagoogilise Instituudi ansamblisse Ratex, mida esialgu juhatas Aadu Birnbaum, 1961. aastast aga Tiiu vend Vello Varik.Vello Varik: võtsin õe Tiiu oma ansamblisse juba 15-aastasena laulma. eeter.err.ee, 3. märts 2024 Ansamblisse kuulusid teiste hulgas Tiit Lehto ja trummar Vello Mikk. 

Järgnesid esinemised Tallinna džässifestivalidel (1960. aastal orkestriga Mickeys, 1961. aastal Mart Lille trioga), telesaadetes (esimest korda 1961. aastal Ratexiga) ja mitmesugustel kontsertidel. 

Esimene raadiolindistus sai teoks 1962. aastal (Tony Renise «Quando» Emil Laansoo ansambli ja Eesti Raadio meeskvartetiga). 

Esimesed algupärased laulud kirjutas Varikule Uno Naissoo 1962. aastal. Neist lindistati ansambliga Stuudio 8 «Kui kord selge taeva all» ja «Viimane eksam» (Heldur Karmo tekstid). Veel on Varik laulnud orkestriga Rütm, ansamblitega Metronoom, Norma ja ETV ansambliga. 

Tiiu Varik esitas laule ("Keegi", "Kui öö on nii pime", "Südamlik lugu", "Taas üksi", "Maailm läbi lauluga" jt)Eesti kullafond: Horoskoop. musicbrainz.org Eesti Televisiooni populaarses muusikasaatesarjas Horoskoop (1968–1969). Ta kirjutas ka ise laulutekste, duette laulis tihti Kalju Terasmaaga.KORRAKS VAID. Tiiu Varik ja Kalju Terasmaa. audioarhiiv, arhiiv.err.ee, 1. veebruar 2015

Muusikat õppides töötas ta lasteringide juhendajana, võimlejate ja rahvatantsijate saatjana, aastail 1969–1975 oli ta lauluõpetaja Tallinna Spordiinternaatkoolis. Aastail 1970–1975 juhendas ta Ehitajate Klubi tütarlasteansamblit Lüübik, kes tuli 1973. aastal üleliidulise estraadi- ja tsirkuseartistide konkursi laureaadiks.

1978. aastal andis toona tuntuse tipus olev Tiiu Varik oma viimase kontserdi ja otsustas seejärel lauljatee lõpetada.Kuhu kadus 1978. aastal Tiiu Varik? eestinaine.delfi.ee, 23. detsember 2016

Tuntumad laulud
"Maailm läbi lauluga"  
"Anna mulle maailm" 
"Südamlik lugu" 
"Roosiaed" 
"Taas üksi" 
"Laulev vahanukk" 
"Ootamatud sõnad" 
"Ei ole ma veel selles eas" 
"Waterloo" 
"Kui öö on nii pime" 
"Quando"

Kogumik
Vello Orumets & Tiiu Varik. Kassett. 1976. Melodija. Tallinna helikassetitehas.Vello Orumets & Tiiu Varik. discogs.com

Isiklikku
Tema vanem vend on spordipedagoog ja laulja Vello Varik, teine vend oli skulptor ja kunstipedagoog Matti Varik.https://menu.err.ee/1609270716/vello-varik-votsin-oe-tiiu-oma-ansamblisse-juba-15-aastasena-laulma Tiiu Variku abikaasa oli muusik Ants Müür, tal on poeg ja tütar.

Viited

Kirjandus
Tiiu Varik: «Mina pühendasin ennast perele. Ma ei kahetse midagi.», SL Õhtuleht, 3. juuni 2004
Tiiu Varik pidi sünnikodust lahkuma, SL Õhtuleht, 14. august 2003

Välislingid
 Tiiu Varik & Eesti Raadio Meeskvartett - Quando (1964). Youtube.
 Quando, quando. Katkend muusikasaatest, 24. detsember 2024

Kategooria:Eesti lauljad
Kategooria:Sündinud 1944